Juozas Kasputis

Juozas Kasputis (1867 m. balandžio 13 d. Šiaurikiai, Gaurės valsčius – 1943 m. vasario 11 d. Užakmeniai, Eržvilko valsčius, palaidotas Jurbarke) – Lietuvos knygnešys.

 Biografija 
Batsiuvys. Apie 1891 m. pradėjo platinti draudžiamąją lietuvišką spaudą Raseinių, Šiaulių ir Panevėžio apskrityse. 1894 m. birželio 3 d. jį ir R. Breckį, grįžtančius iš Mažosios Lietuvos, Jurbarko muitinės apygardoje sulaikė pasienio sargybiniai. Rasti 8 ryšuliai su 266 leidiniais. Nuo 1895 m. kovo 20 d. taikytas kardomasis areštas Kaune. 1895 m. spalio 4 d. caro Nikolajaus II paliepimu nubaustas 5 m. tremties į Archangelsko guberniją. Grįžęs toliau gabeno spaudą iš Mažosios Lietuvos, buvo emigravęs į JAV.

 Šaltiniai 

 Nuorodos 
 Knygnešys Juozas Kasputis. Lietuviškas žodis 

Kategorija:Knygnešiai
Kategorija:Lietuvos batsiuviai